Herwingoed word ontwerpersgoed | SARIE
Herwingoed word ontwerpersgoed	deur Anita Rossouw and Lounette Fourie
Kunstige mense en werkskeppingsprojekte maak dekor-items met 'n unieke Suid Afrikaanse karakter uit afval soos papier, draad, indringerhout, been, vel en veel meer. Dit raak nou wêreldwyd gesog en ons is almal trots daarop.
1. Afrika van ou boeke
Die papierkunstenaar Keri Muller van Simple Intrigue gebruik ou boeke om Afrika- kunswerke te skep wat teen die muur kan hang.
Die Wola Nani-werkskeppingsprojek ondersteun vroue met MIV/vigs en word van herwonne papier se pulp gemaak. Dit word kunstig afgerond met gekleurde papierstroke wat mooi patrone vorm en aan Afrika-kuns herinner.
3. Ligte van indringerhout
Houtproteas deur straatkunstenaars word oral op markte en langs die strate verkoop. Die huiseienaar het die blomme op die foto self uitgehol en geëlektrifiseer om hangligte te maak.
4. Proteas van draad en papier
Kunstige werkers by Freshly Ground gebruik die blaaie van ou boeke om papier-proteas te maak. Draadkunstenaars van Streetwires maak weer hangligte in die vorm van proteas.
'n Saggebreide beesvel kry 'n nuwe funksie as indrukwekkende mat in 'n voorportaal. En twee paar bokhorinkies dien as enigste versiering teen die muur. Niks sê meer Afrika as dit nie.